open-index/open-wikipedia-markdown huggingface dataset:
Some Sexy Songs 4 U

**Some Sexy Songs 4 U** (rašoma kaip ***$ome $exy $ongs 4 U***) – pirmasis bendras kanadiečių atlikėjų PartyNextDoor ir Drake studijinis albumas, išleistas 2025 m. vasario 14 d. Jam pristatyti išleisti keturi singlai: „Gimme a Hug“, „Nokia“, „Somebody Loves Me“ ir „Die Trying“.

Nepaisant vidutiniškų kritikų įvertinimų, albumas buvo komerciškai sėkimingas. Per pirmąją savaitę JAV parduota per 246 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju PartyNextDoor ir keturioliktuoju Drake įrašu, pasiekusiu šią viršūnę. „Some Sexy Songs 4 U“ taip pat pasiekė aukštas daugelio kitų šalių reitingų vietas, tarp jų – ir dešimtąją Lietuvoje.

## Dainų sąrašas

## Kūrybinė grupė
**Muzikantai**

* Drake – vokalas 
* PartyNextDoor – vokalas , pritariamasis vokalas , klavišiniai 
* Hassan Phills – pritariamasis vokalas 
* Paul Omar „Elkan“ Agyei – pritariamasis vokalas , additional vokalas , klavišiniai 
* Destiny Nowell – pritariamasis vokalas 
* Noel Cadastre – klavišiniai 
* Prep Bijan – klavišiniai 
* Kid Masterpiece – klavišiniai , gitara 
* Asante „Aiona“ Boreland – klavišiniai 
* DJ Lewis – klavišiniai 
* Eli Brown – klavišiniai 
* O Lil Angel – klavišiniai 
* Duncan „Kiyoshi“ Carolan – klavišiniai 
* Dorien „Livewire“ Johnson – klavišiniai 
* London Cyr – klavišiniai 
* Kareem „Reemz“ Hussein – klavišiniai 
* Marketih „Vawn“ Thonger – klavišiniai 
* Nyan Liberthal – klavišiniai 
* Alex Lustig – klavišiniai 
* Feliciano „Feli Ciano“ Ecar – klavišiniai 
* Mert „Room33“ Han – klavišiniai 
* Robin Turrini – klavišiniai 
* Harissis „Aki“ Tsakmakils – klavišiniai 
* Luzian „Luz“ Tuetsch – klavišiniai 
* Aliandro Prawl – klavišiniai 
* Ajak „Bangs“ Chol – klavišiniai 
* Chibu Amajoyi – klavišiniai 
* Isaac „Earl“ Bynum – klavišiniai 
* Gentuar „GENT!“ Memishi – klavišiniai 
* Oriyomi „Skip2Fame“ Ojelade – klavišiniai 
* Marques „M3rge“ Hutchinson – klavišiniai 
* Godwin „Imovekiloz“ Ajayi – klavišiniai 
* Harley Arsenault – klavišiniai 
* Gordo – klavišiniai 
* Johannes Klahr – klavišiniai 
* Richard „LIOHN“ Zastenker – klavišiniai 
* Simon Hessman – klavišiniai 
* Nikita „29millions“ Laremchuk – klavišiniai 
* Leonsio „Niko“ Muca – klavišiniai 
* Tobias „Scandi“ Rasmussen – klavišiniai 
* Jose „Meño“ De Luna – klavišiniai 
* Jesús „JOP“ Ortiz Paz – klavišiniai 
* Jordan Ullman – klavišiniai 
* Philip Böllhoff – klavišiniai 
* Embrack „Nasamadeit“ Jevhaun – klavišiniai 
* Nicola „Niketaz“ Kollar – klavišiniai 
* Nathaniel „Crater“ Kim – klavišiniai 
* Godwin Sonzi – gitara 
* Kenneth Ullman – gitara 

**Techninis personalas**
* Chris Athens – garso dizainas
* Noel Cadastre – garso suvedimas , garso inžinerija 
* Alex Tumay – garso suvedimas 
* 40 – garso suvedimas 
* Prep Bijan – garso inžinerija 
* Dave Huffman – garso dizaino pagalba
* Oupsing – garso suvedimo pagalba 

## Išnašos
PartyNextDoor

**Džaronas Entonis Braitvaitas** (*Jahron Anthony Brathwaite*, g. 1993 m. liepos 3 d.), geriau žinomas savo sceniniu vardu **PartyNextDoor** – kanadiečių atlikėjas, dainų autorius ir įrašų prodiuseris. 2013 m. tapo pirmuoju vardu, pasirašiusiu kontraktą su atlikėjo Drake įrašų kompanija „OVO Sound“. Tų pačių metų liepą išleistas debiutinis jo dainų rinkinys „PartyNextDoor“.

Debiutinį studijinį albumą „PartyNextDoor Two“ išleido 2014 m. liepą. 2025 m. duomenimis atlikėjas yra išleidęs keturis studijinius albumus, iš kurių naujausiasis, „PartyNextDoor 4“, išleistas 2024 m. balandį.

## Diskografija
**Studijiniai albumai**
* *PartyNextDoor Two* (2014)
* *PartyNextDoor 3* (2016)
* *Partymobile* (2020)
* *PartyNextDoor 4* (2024)

**Bendri albumai**
* *[[Some Sexy Songs 4 U]]*  (2025)

## Išnašos

## Nuorodos
*
Yuika Sugasawa

**Juika Sugasava** (*Yuika Sugasawa*, g. 1990 m. spalio 5 d.) – japonų futbolininkė, puolėja, atstovavusi Japonijos rinktinei.

## Karjera
2006–2008 m. priklausė JFA Academy Fukushima. 2008 m. pradėjo profesionalės karjerą Albirex Niigata Ladies. 2013 m. persikėlė į JEF United Chiba. Nuo 2017 m. priklausė Urawa Red Diamonds Ladies. Atstovaudama „Reds“ klubui 2022–2023, 2023–2024 m. tapo WE League čempione.

## Rinktinės
2010 m. sausio 13 d. debiutavo Algarvės taurės turnyro rungtynėse prieš Danijos rinktinę.

2010 m. liepos mėn. pakviesta į Japonijos WU-20 rinktinę.

2012 m. kovo 2 d. pelnė pirmąjį savo įvartį atstovaudama nacionalinei komandai Algarvės taurės turnyro rungtynėse prieš Daniją. Japonės nugalėjo varžoves rezultatu 2–0.

## Pasiekimai
;  **[[WE League]]:**
*  **Čempionė (2):** 2022–2023, 2023–2024 m.
*  **Antroji vieta (1):** 2021–2022 m.

; FIFA Women's World Cup
* Finalininkė: 2015 m.

; AFC Women's Asian Cup
:* Čempionė: 2014, 2018 m.

; Azijos žaidynės
* Čempionė: 2018 m.
* Finalininkė: 2014 m.

; L.League/WE League
* Rezultatyviausia žaidėja: 2014, 2015
* Geriausių jų vienuoliktukas: 2014, 2015

## Šaltiniai

## Nuorodos
* SOCCERWAY
* worldfootball.net
* JFA svetainė
Kiko Seike

**Kiko Seike** (*Kiko Seike*, g. 1996 m. rugpjūčio 8 d.) – japonų futbolininkė, puolėja, gynėja, saugė, atstovavusi Japonijos rinktinei.

## Karjera
; Urawa Red Diamonds
Kitados priklausė Urawa Red Diamonds jaunimo ugdymo sistemai. Nuo 2014 m. atstovavo pagrindinei klubo komandai. Atstovaudama „Reds“ klubui 2022–2023, 2023–2024 m. tapo WE League čempione. Kiko Seike 2023–2024 m. sezone pelnė 20 įvarčių ir tapo rezultatyviausia WE League žaidėja.

; Brighton & Hove Albion
2024 m. persikėlė į Brighton & Hove Albion (Anglija). 2024 m. liepos 4 d. pasirašyta sutartis. 2024 m. rugsėjo 21 d. debiutavo rungtynėse prieš „Everton“. Debiutantė Super League rungtynėse pelnė net tris įvarčius. Tapo pirmąja futbolininke lygos istorijoje, kuriai pavyko debiutuoti pelnant tris įvarčius. Po tokio pasirodymo buvo įvertinta kaip mėnesio žaidėja.

## Rinktinės
Kitados atstovavo WU-19 rinktinei. 2019 m. gruodžio 11 d. debiutavo nacionalinėje komandoje rungtynėse prieš Taivaną. Po Kiko Seke smūgio rezultatas tapo 7–0, o rungtynės baigėsi triuškinančia japonių pergale rezultatu 9–0.

2024 m. birželio 14 d. paskelbta, kad futbolininkė įtraukta į 2024 m. vasaros Olimpinių žaidynių dalyvių sąrašą.

## Pasiekimai
;  **[[WE League]] / Nadeshiko League Division 1:**
*  **Čempionė (2):** 2022–2023, 2023–2024 m.
*  **Antroji vieta (1):** 2021–2022 m.

## Šaltiniai

## Nuorodos
* SOCCERWAY
* worldfootball.net
* JFA svetainė
Carlota Suárez

**Karlota Suares** (*Carlota Suárez*, g. 1997 m. liepos 19 d., Ispanija) – Ispanijos futbolininkė, puolėja.

## Karjera
Futbolą žaisti pradėjo Ispanijoje. Kitados priklausė CF Pozuelo de Alarcón. Studijavo JAV, kur 2016 m. priklausė Tyler Junior College Apaches. 2017–2019 m. atstovavo Sam Houston Bearkats. 2019 m. grįžo į ispaniją ir prisijungė prie Real Oviedo. 2022 m. perėjo į Deportivo de La Coruña. 2023 m. vasarą pasirašė sutartį su Granada CF.

2024–2025 m. rungtyniavo INAC Kobe Leonessa (Japonija). 2024–2025 m. WE League sezone pelnė 13 įvarčių ir tapo rezultatyviausia WE League žaidėja.

2025 m. vasarą grįžo į Ispaniją ir atstovavo UDG Tenerife.

## Pasiekimai
;  **[[WE League]]:**
*  **Antroji vieta (1):** 2024–2025 m.

## Šaltiniai

## Nuorodos
* SOCCERWAY
* FLASHSCORE
* SOCCERDONNA
* Globalsportsarchive (Apie žaidėją)
Tate McRae

**Teit Rosner MakRei** (*Tate Rosner McRae*, g. 2003 m. liepos 1 d.) – kanadiečių atlikėja, dainų autorė ir šokėja. Populiarumo susilaukė 2016 m. dalyvaujant televizijos šou „So You Think You Can Dance“. 2019 m. rugpjūtį ji pasirašė kontraktą su „RCA Records“ įrašų kompanija ir išleido du EP: „All the Things I Never Said“ (2020 m.) ir „Too Young to Be Sad“ (2021 m.).

Debiutinis atlikėjos studijinis albumas „I Used to Think I Could Fly“ išleistas 2022 m. gegužę. 2025 m. duomenimis, Tate McRae yra išleidusi tris studijinius albumus, iš kurių naujausiasis, „So Close to What“, išleistas 2025 m. vasarį.

## Diskografija
**Studijiniai albumai**
* *I Used to Think I Could Fly* (2022)
* *Think Later* (2023)
* *[[So Close to What]]* (2025)

## Išnašos

## Nuorodos
*
Vemblis (reikšmės)

**Vemblis** () gali reikšti:
* Anglija:
** Vemblis, šiaurės vakarinis Londono priemiestis;
** senasis Vemblio stadionas, veikės 1924–2000 m.;
** dabartinis Vemblio stadionas, atidarytas 2007 m.
* miestas Kanadoje.
So Close to What

**So Close to What** – trečiasis kanadiečių atlikėjos Tate McRae studijinis albumas, išleistas 2025 m. vasario 21 d. Jam pristatyti išleisti keturi singlai: „It's OK I'm OK“, „2 Hands“, „Sports Car“ ir „Revolving Door“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 177 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu šią viršūnę. „So Close to What“ taip pat pasiekė aukštas daugelio kitų šalių reitingų vietas, tarp jų – ir šeštąją Lietuvoje.

## Dainų sąrašas

## Kūrybinė grupė
**Muzikantai**

* Tate McRae – vokalas
* Ryan Tedder – elektronikos programavimas , pritariamasis vokalas , sintezatorius ; būgnai, gitara ; klavišiniai ; aranžuotės, perkusija 
* Blake Slatkin – gitara, elektronikos programavimas, sintezatorius 
* Lostboy – elektronikos programavimas ; klavišiniai, sintezatorius 
* Grant Boutin – pritariamasis vokalas, klavišiniai, elektronikos programavimas, sintezatorius, bosinis sintezatorius ; gitara 
* Ilya – aranžuotės, pritariamasis vokalas, bass, būgnai, klavišiniai, pianinas, elektronikos programavimas 
* Zach Fenske – gitara 
* Darion Ja'Von Dean – elektronikos programavimas 
* Phillip Lewis – elektronikos programavimas 
* Rob Bisel – klavišiniai, elektronikos programavimas 

**Techninis personalas**

* Dave Kutch – garso dizainas
* Serban Ghenea – garso suvedimas 
* Manny Marroquin – garso suvedimas 
* Tom Norris – garso suvedimas 
* Jon Castelli – garso suvedimas 
* Rob Bisel – garso suvedimas 
* Rich Rich – garso inžinerija 
* Blake Slatkin – garso inžinerija 
* Bryce Bordone – garso inžinerija , garso inžinerijos pagalba 
* Grant Boutin – garso inžinerija 
* Melvin Godfrey – garso inžinerija 
* Silas Wong – garso inžinerija 
* Joe Henderson – garso inžinerija 
* Brad Lauchert – garso inžinerija 
* Sam Holland – garso inžinerija 
* Anthony Vilchis – garso suvedimo pagalba 
* Trey Station – garso suvedimo pagalba 

## Išnašos
Kenneth Faried

**Kenetas Bernardas Faridas Liuisas** (*Kenneth Bernard Faried Lewis*, g. 1989 m. lapkričio 19 d.) – Jungtinių Amerikos Valstijų krepšininkas, rungtyniaujantis vidurio puolėjo pozicijoje.

Baigė Niuarko technologijų vidurinę mokyklą. 2007–2011 m. atstovavo Morhedo valstybinio universiteto (Kentukis) komandai „Eagles“. Pasižymėjo labai gerai gynyba ir atkovojamais kamuoliais, dusyk tapo Ohajo slėnio konferencijos metų žaidėju, 2011 m. išrinktas NABC metų besiginančiu žaidėju ir į antrą NCAA sezono simbolinį penketuką. 2011 m. NBA naujokų biržoje Kenetas Faridas 22 šaukimu pakviestas į Denverio „Nuggets“, kur rungtyniavo 7 sezonus. Buvo rotacijos žaidėjas, pelnantis po 12–13 taškų, atkovojantis po 8–9 kamuolius per rungtynes.

2018 m. Kenetas Faridas išmainytas į Bruklino „Nets“, ten žaidė mažai ir sausį perėjo į Hiustono „Rockets“. Nuo 2019 m. žaidėjas pradėjo legionieriaus karjerą Kinijoje, Puerto Rike, epizodiškai sužaidė Maskvos „CSKA“ (trumpai pasirodė 7 Eurolygos susitikimuose ir gruodžio pradžioje jau paliko klubą). Vėliau rungtyniavo NBA G lygoje, Meksikoje, vėl Puerto Rike, Italijoje, Taivane. 2025 m. lapkritį pateko į Atėnų „Panathinaikos“, kad pavaduotų traumą besigydantį Matijasą Lesorą, ir netrukus tapo svarbu komandos žaidėju, tapo lapkričio mėnesio Eurolygos MVP.

Su JAV rinktine dalyvavo 2014 m. pasaulio čempionate, kur iškovojo aukso medalį, buvo komandos lyderis pagal naudingumą.

## Pasiekimai
* Pasaulio krepšinio čempionatas:  2014 m.
* Graikijos krepšinio taurė (2026 m.)

## Šaltiniai
Riko Ueki

**Riko Ueki** (*Riko Ueki*, g. 1999 m. liepos 30 d.) – japonų futbolininkė, puolėja, atstovavusi Japonijos rinktinei.

## Karjera
; Tokyo Verdy Beleza
Nuo 2012 m. priklausė Tokyo Verdy Beleza jaunimo ugdymo sistemai. Nuo 2016 m. žaidė pagrindinėje komandoje. 2022–2023 m. WE League sezone pelniusi keturiolika įvarčių tapo rezultatyviausia lygos žaidėja.

; West Ham United
2023 m. rugsėjo 12 d. pasirašė sutartį su West Ham United (Anglija). 2023 m. spalio 1 d. debiutavo Super League rungtynėse prieš Manchester City. 2023 m. spalio 8 d. pelnė savo pirmąjį įvartį rungtynėse prieš Brighton & Hove Albion ir svariai prisidėjo prie pergalės rezultatu 2–0.

2025 m. rugsėjo 9 d. pasirašyta nauja sutartis su West Ham.

## Rinktinės
Kitados atstovavo WU-17 ir WU-19 rinktinėms. 2019 m. balandžio 4 d. debiutavo nacionalinėje komandoje rungtynėse prieš Prancūziją.

## Pasiekimai
;  **[[WE League]] / Nadeshiko League Division 1:**
*  **Čempionė (4):**  2016, 2017, 2018, 2019 m.

## Šaltiniai

## Nuorodos
* SOCCERWAY
* worldfootball.net
* JFA svetainė
Senasis Vemblio stadionas

**Senasis Vemblio stadionas** () – buvęs futbolo stadionas Londono šiaurės vakariniame priemiestyje Vemblyje. Tai vienas žymiausių XX a. pasaulio stadionų, futbolo legenda brazilas Pelé Vemblio stadioną įvardijo kaip futbolo katedrą. Čia namų rungtynes žaisdavo , vykdavo s finalai, taip pat vyko 1948 m. vasaros olimpinės žaidynės, 1966 m. pasaulio futbolo čempionatas ir 1996 m. Europos futbolo čempionatas.

## Istorija

Stadionas oficialiai atidarytas 1923 m. balandžio 28 d. Jis pastatytas 1924–1925 m. vykusiai Britanijos imperijos parodai, todėl iš pradžių vadintas *British Empire Exhibition Stadium*. Pradžioje buvo sumanyta, kad pasibaigus parodai stadionas bus nugriautas, nes jo išlaikymas buvo labai brangus, bet galiausia nuspręsta stadioną palikti. Ilgainiui stadionas tapo Anglijos futbolo simboliu ir pagrindiniu šalies stadionu.

1955 m. įrengtas dirbtinis apšvietimas, 1963 m. – elektroninė švieslentė ir aliumininis stogas. Stadione vyko 1948 m. vasaros olimpinės žaidynės, 1966 m. pasaulio futbolo čempionatas ir 1996 m. Europos futbolo čempionatas, UEFA čempionų taurės finalai 1963, 1968, 1971, 1978, 1992 m.

2000 m. pabaigoje stadionas uždarytas, paskutinį įvartį čia įmušė vokietis Dietmar Hamann. 2002–2003 m. stadionas nugriautas, jo vietoje pastatytas naujas – dabartinis Vemblio stadionas.

## Šaltiniai
Vait Sičio stadionas

**Vait Sičio stadionas** () – buvęs daugiafunkcis stadionas Londono vakariniame priemiestyje Vait Sityje, pastatytas 1908 m. olimpiadai. Naudotas įvairioms sporto šakoms, tarp jų futbolui, dviračių ir motociklų sportui, šunių lenktynėms, buvo vienas didžiausių stadionų Didžiojoje Britanijoje.

## Istorija

Stadionas pastatytas per 10 mėnesių ir atidarytas 1908 m. balandžio 27 d., jį oficialiai atidarė karalius Eduardas VII. Stadione vyko 1908 m. vasaros olimpinės žaidynės, sutiktas pirmasis šiuolaikinio maratono finišas. 1966 m. vyko vienerios VIII pasaulio futbolo čempionato rungtynės.

Paskutinis renginys stadione – 1984 m. rugsėjo 22 d. šunų lenktynės. Po kelių dienų stadionas pradėtas ardyti ir buvo nugriautas.

## Šaltiniai
Ersomo parko stadionas

**Ersomo parko stadionas** () – buvęs futbolo stadionas Midlsbro mieste, Ersomo rajone, 1903–1995 m. buvęs vietos klubo Middlesbrough FC namų arena.

## Istorija

Stadionas pastatytas pagal škotų architekto Archibald Leitch projektą ir atidarytas 1903 m. 1966 m. čia sužaistos trejos VIII pasaulio futbolo čempionato rungtynės (visose žaidė ).

Stadionas uždarytas 1995 m., paskutinės rungtynės sužaistos gegužės 7 d. tarp Midlsbro ir Luton Town klubų. Vietos klubas Middlesbrough FC persikėlė į naują „Riverside“ stadioną, o Ersomo parko stadionas 1997 m. buvo nugriautas.

## Šaltiniai
Futbolo stadionas

**Futbolo stadionas** – stadionas, kuris skirtas futbolo rungtynėms ir turnyrams vykdyti. Kai kuriuose futbolo stadionuose aplink aikštę yra bėgimo takai – tokie stadionai paprastai naudojami ir lengvajai atletikai.

Didžiausias pasaulyje stadionas – Rungrado gegužės 1-osios stadionas, esantis Šiaurės Korėjoje, talpina 114 tūkstančių žiūrovų, kai kuriais duomenimis – 150 tūkstančių. Rekordinis pasaulyje žiūrovų skaičius užfiksuotas 1950 m. pasaulio čempionato finale, kai Urugvajaus ir Brazilijos rungtynes stebėjo 199 854 žiūrovai. Didžiausias Lietuvos futbolo stadionas – Dariaus ir Girėno stadionas.

## Istorija

Pirmieji stadionai įrengti XIX a. Didžiojoje Britanijoje. Iš pradžių jie buvo tiesiog išlyginti laukai, kuriuose augo žolė. Vėliau pradėti įrengti suoleliai žiūrovams, imta žymėti linijas aikštėje. Žaidimui populiarėjant ir susirenkant vis daugiau žiūrovų, XX a. pradžioje pradėtos įrengti tribūnos, vėliau – dirbtinis apšvietimas. XX a. 2-ojoje pusėje imta naudoti dirbtinė danga.

## Šaltiniai
Walter Mamat

Walter Mamat (1912–1976) buvo vokiečių tapytojas ir nacių nusikaltėlis.

## Gyvenimas
Jis gimė 1912 m. kovo 21 d. Memelyje, šiandieninėje Klaipėdoje, mūrininko ir siuvėjos šeimoje.
Iš pradžių Mamat mokėsi dekoratyvinio tapytojo amato. Nuo 1933 m. jis privačiai mokėsi pas žinomą dailininką Carlą Knaufą Niddoje, kuri buvo Kuršių nerijos menininkų kolonijos centras. 1937–1940 m. jis, kaip pats teigė, netgi dirbo Knaufo asistentu. Plati kopų panorama, Kuršių marios ir kurėnai tapo pagrindiniais jo ankstyvojo kūrybos laikotarpio motyvais.
Žurnalisto Mathias Tietke tyrimai atskleidė, kad Walteris Mamatas bendradarbiavo su Gestapu ne vėliau kaip nuo 1943 m. Šį faktą Mamat nuslėpė persikeldamas į Vitenbergą po Antrojo pasaulinio karo pabaigos.
Pabėgęs į Sovietų okupacinę zoną, Mamat 1946–1948 m. studijavo Veimaro Aukštojoje statybos ir vaizduojamųjų menų mokykloje. Šiuo laikotarpiu jo stilius pasikeitė: VDR meno politika jį labiau nukreipė į socialistinį realizmą, nors jis visiškai neatsisakė savo Rytų Prūsijos šaknų. Daugelis vėlesnių jo kūrinių atspindi abiejų pasaulių bruožus — aiškią VDR formų kalbą ir atmosferinį ryšį su gimtųjų kraštovaizdžių tradicija.

## Palikimas
Po Mamat mirties 1976 m. Liuterio mieste Vitenberge jo kūryba didžiąja dalimi nugrimzdo į užmarštį. Tik pastaraisiais metais jis vėl atrandamas: muziejai ir parodos vėl domisi jo kūryba, kuri kultūriniu ir meniniu požiūriu suteikia įdomią perspektyvą į XX a. lūžius.

## Šaltiniai
Rokerio parko stadionas

**Rokerio parko stadionas** () – buvęs futbolo stadionas Sanderlando pajūrio rajone Rokeryje, 1898–1997 m. buvęs vietos klubo Sunderland AFC namų arena.

## Istorija

Sanderlando komandos iki XIX a. pabaigos žaisdavo stadione prie *Newcastle Road*, bet jis pasidarė per mažas didėjančiam žiūrovų skaičiui. Dėl to pastatytas naujasis stadionas Rokerio parke, kuris buvo atidarytas 1898 m. rugsėjo 10 d. rungtynėmis tarp Sanderlando ir Liverpool FC klubų, kurias 1–0 laimėjo vietos komanda.

1929 m. pastatyta pagrindinė tribūna. 1966 m. čia žaistos kai kurios VIII pasaulio futbolo čempionato rungtynės, prieš tai stadionas stipriai atnaujintas, įrengiant daugiau sėdimų vietų ir stogą. Tačiau vėlesniais metais stadiono būklė ėmė prastėti, tad jis 1997 m. buvo uždarytas, o 1998 m. nugriautas. Netoliese už kelių šimtų metrų pastatytas naujas Stadium of Light stadionas.

## Šaltiniai
98-oji Oskarų teikimo ceremonija

**98-oji „Oskarų“ teikimo ceremonija** () – Kino meno ir mokslo akademijos (AMPAS) rengiama ceremonija, kuri vyko 2026 m. kovo 15 d. „Dolby“ teatre Holivude, Los Andžele. Renginį antrus metus iš eilės vedė laidų vedėjas ir komikas Conan O'Brien.

Iškilmingo renginio metu AMPAS įteikė Akademijos apdovanojimus (paprastai vadinamus „Oskarais“) įvairiose kategorijose už 2025 m. išleistus filmus. Nominantai paskelbti 2026 m. sausio 22 d.

„Nusidėjėliai“ tapo pirmuoju filmu istorijoje, gavusiu 16 „Oskarų“ nominacijų, taip pagerindamas iki tol galiojusį rekordą – 14 nominacijų, kurį dalijosi „Viskas apie Ievą“ (1950 m.), „Titanikas“ (1997 m.) ir „Kalifornijos svajos“ (2016 m.).“ 

„Mūšis po mūšio“ pelnė net šešis „Oskarus“, įskaitant apdovanojimus už geriausią filmą ir geriausią aktorių atranką, tapdamas pirmuoju šios kategorijos laureatu. Tarp kitų nugalėtojų buvo filmas „Nusidėjėliai“, pelnęs keturis „Oskarus“; „Frankenšteinas“ – tris; „K-Pop demonų medžiotojos“ – du; o „All the Empty Rooms“, „Įsikūnijimas. Ugnis ir pelenai“, „F1 filmas“, „The Girl Who Cried Pearls“, „Hamnetas“, „Ponas Niekas prieš Putiną“, „Sentimentali vertė“, „Dainininkai“, „Du žmonės keičiasi seilėmis“ ir „Išnykimo valanda“ – po vieną.

Šiais metais pristatyta nauja kategorija „Geriausia aktorių atranka“, todėl bendras „Oskarų“ kategorijų skaičius išaugo iki 24.

## Apdovanojimai
Laimėtojai išvardyti pirmieji ir **paryškinti**.

## Išnašos
Joe Mazzulla

**Džozefas „Džo“ Mazula** (, g. ) – JAV krepšinio treneris. Nuo 2022 m. – Bostono „Celtics“ vyriausiasis treneris.

Treniravo Bostono „Celtics“ komandą, kuri tapo 2023–2024 m. NBA sezono čempione.
## Trenerio karjera
2011–2016 m. buvo kelių universitetų krepšinio komandų trenerio asistentas. 2016–2017 m. NBA G lygos sezono metu Mazula dirbo Meino „Red Claws“ ekipos trenerių štabe.

### Bostono „Celtics“ (2019–dabar)
2019 m. birželio 24 d. Mazula įsidarbino Bostono „Celtics“ vyriausiojo trenerio asistentu. 2022 m. dalyvavo Jutos „Jazz“ ekipos trenerio pareigų atrankoje, tačiau galiausiai šias pareigas užėmė kitas „Celtics“ trenerio asistentas Will Hardy.

2022 m. rugsėjo 22 d., likus vos kelioms dienoms iki treniruočių stovyklos pradžios, buvo paskirtas laikinuoju „Celtics“ vyriausiuoju treneriu, kai Ime Udoka buvo suspenduotas visam 2022–2023 m. sezonui už komandos taisyklių pažeidimą. Po kelių savaičių, vasario 16 d., Bostonas oficialiai paskyrė jį 19-uoju vyriausiuoju treneriu klubo istorijoje ir pratęsė sutartį, kai šis atvedė komandą į geriausią rezultatą (42–17) visoje lygoje iki NBA „Visų žvaigždžių“ savaitgalio pertraukos. Balandžio mėn. Mazula išrinktas vienu iš trijų finalininkų, pretenduojančių į NBA metų trenerio apdovanojimą.

2024 m., po to, kai Rytų konferencijos finale 4–0 nugalėjo Indianos „Pacers“, 35-erių Mazula tapo jauniausiu vyriausiuoju treneriu, patekusiu į NBA finalą nuo 1969 m., kai tai padarė Bill Russell. Bostono „Celtics“ 2024 m. NBA finale penkiose rungtynėse įveikė Dalaso „Mavericks“ klubą, o treneris laimėjo savo pirmąjį NBA čempionų titulą. Džo Mazula taip pat tapo jauniausiu vyriausiuoju treneriu, laimėjusiu NBA finalą per pastaruosius 50 metų.

2025 m. rugpjūčio 8 d. su Bostono „Celtics“ pasirašė ilgametę sutartį.
## Vyriausiojo trenerio statistika

|-
| style="text-align:left;"|Bostonas
| style="text-align:left;"|
| 82||57||25|||| style="text-align:left;"|2 vieta||20||11||9||
| style="text-align:center;"|Pralaimėjo konferencijos pusfinalyje
|- style="background:#fde910;"
| style="text-align:left;"|Bostonas
| style="text-align:left;"|
| 82||64||18|||| style="text-align:left;"|1 vieta||19||16||3||
| style="text-align:center;"|**Laimėjo NBA finalą**
|-
| style="text-align:left;"|Bostonas
| style="text-align:left;"|
| 82||61||21|||| style="text-align:left;"|2 vieta||11||6||5||
| style="text-align:center;"|Pralaimėjo antrajame etape
|- class="sortbottom"
| style="text-align:center;" colspan="2"|Karjera
| 246||182||64||style="background:#e0cef2;|||&nbsp;||50||33||17||||&nbsp;
|}
## Apdovanojimai ir pasiekimai

### NBA

* NBA čempionas (2024 m.)
* NBA „Visų žvaigždžių“ rungtynių vyriausiasis treneris (2023 m.)
## Išnašos
Telšių elektrinė

**Telšių elektrinė** – dyzelinė elektrinė, tarpukariu stovėjusi Telšiuose.

Elektrinės projekto autorius – Jonas Sidabras, Telšių apskrities inžinierius, jo teigimu, ši elektrinė – „bene pirmoji Lietuvoje iš pagrindų naujai pastatyta ir moderniškai savivaldybės įrengta“. Pastatyta 1933 m., darbai vyko labai sparčiai, prireikė pusketvirto mėnesio. Statybos darbų kaina siekė 40 000 litų. Iš pradžių visuomenė elektrinės būtinumą vertino skeptiškai, tačiau bėgant laikui įplaukos iš objekto sudarė didelę Telšių pajamų dalį. Pvz., 1939 m. jos sudarė didžiumą miesto pajamų – 130 tūkst. Lt (visos pajamos sudarė 328 tūkst. Lt).

Ano meto laikraščiai rašė apie tai, kuo Telšių elektrinė svarbi techniniu ir ekonominiu požiūriu, be kita ko, pažymėta, kad stotis esanti „viena gražesnių ir pavyzdingesnių Lietuvoje“.

Susprogdinta 1944 m. rugpjūtį besitraukiančių hitlerininkų.

## Šaltiniai
Samanas

**Samanas** () – tradicinis šokis, paplitęs tarp gajų (*gayo*) tautos (Indonezija, Ačeho provincija). 2011 m. dėl savo unikalumo jis buvo pripažintas kaip Nematerialusis pasaulio paveldas, reikalingas skubios apsaugos.

## Aprašymas

Šokio tradicija susiformavo tarp gajų tautos, gyvenančios kalnuotoje Sumatros salos gilumoje (Ačeho provincijos Gajo Lueso regencija). Jo pavadinimas siejamas su šeichu Samanu, misionieriumi, kuris platino islamą tarp gajų, ir to tikslu sukūrė populiarų šokį.

Atlikėjai vilki vienodus rūbus, dažniausiai juodus, siuvinėtus tradiciniais ryškiais gajų ornamentais. Šokyje nenaudojami jokie muzikiniai instrumentai, tik dainavimas (dažniausiai gajų kalba). Atlikėjai susėda linija (ar keliomis) ant žemės. Dainininkui grupės centre pradėjus dainuoti, šokėjai juda. Svarbiausia yra greiti, ritmingi ir sinchroniški atlikėjų rankų, galvų, kūno judesiai, atliekami sėdint ant žemės. Dėl savo specifikos jis dar vadinamas „tūkstančio rankų šokiu“. 

Paprastai šokis trunka 15-20 min. ir atliekamas svarbių įvykių proga. Tradiciškai šokį atlieka tik vyrai, ir jo mokomasi nuo vaikystės. Jis yra svarbi berniukų laiko praleidimo, ryšių kūrimo, bendruomenės tvirtinimo priemonė. Jų mokymas tradiciškai vykdavo *mersah*, vyrams skirtuose bendruomenės namuose. Tačiau keičiantis gyvenimo būdui, tradicija nyksta, ir šokio atlikėjai turi vis mažiau pasekėjų.

## Susijusios pasaulio paveldo tradicijos
* Lakalaka, šokiai ir dainuojamosios kalbos Tongoje (2003,  reikalingas apsaugos);
* Nijemo Kolo, tylusis šokis ratu Dalmatijoje (2011, );
* Kočaris, tradicinis grupinis šokis (2017, );
* Jalli (kočaris, tenzerė), tradiciniai grupiniai šokiai Nachičevanėje (2018, , reikalingas apsaugos).

## Išnašos
Anderlechtas

**Anderlechtas** – vakarinis Briuselio priemiestis, viena iš 19 Briuselio-sostinės regiono komunų. Labiausiai garsėja RSC Anderlecht – vienu žymiausių Belgijos futbolo klubų. Yra Erazmo Roterdamiečio, medicinos, rezistencijos muziejai, gotikinis vienuolių pastatas.

## Istorija

Minimas nuo 1047 m. XIX a. tapo Briuselio priemiesčiu. Apie 1900 m. čia veikė karališkoji veterinarijos mokykla, tekstilės, dažų pramonės įmonės. XX a. 2-ojoje pusėje priemiestį išgarsino futbolo klubas RSC Anderlecht, daug kartų tapęs šalies čempionu, taip pat sėkmingai žaidęs tarptautinėse varžybose, 1976–1983 m. laimėjęs 5 UEFA turnyrus.

## Šaltiniai
Fulamas

**Fulamas** () – Londono miesto dalis, įsikūrusi 6 km į pietvakarius nuo Čaring Kroso sankryžos, prie Temzės upės. Išlikę Fulamo rūmai ir parkas, atviri viešam lankymui, yra ir kitų didelių parkų, pakrantės promenada, Čelsio uostas, Visų Šventųjų bažnyčia, gaisrinė. Yra Stamford Bridge stadionas, Fulame įsikūrę Chelsea FC ir Fulham FC futbolo klubai.

## Istorija

Minimas nuo 691 m., čia buvo pastatytas didelis dvaras ir rūmai. 1965 m. prijungtas prie Londono.

## Šaltiniai
Leonas (pavardė)

**Leonas** − lietuviška vyriškos giminės pavardė.

Šios pavardės moteriškosios giminės formos yra: **Leonienė** (ištekėjusi moteris) ir **Leonaitė** (mergautinė pavardė).

Pavardę turi šie garsesni žmonės:
* Petras Leonas (1864–1938) – vienas pirmųjų Lietuvos teisininkų, (teisės) sociologų, įvertintas mokslų daktaro *honoris causa* laipsniu; advokatas, teisės profesorius, visuomenės ir politinis veikėjas, Valstybės dūmos narys, laisvamanis. Onos Leonaitės-Kairienės tėvas;
* Silvestras Leonas (1894–1959) – Lietuvos teisininkas, Lietuvos kariuomenės pulkininkas (1936 m.);
* Česlovas Leonas (g. 1932) – choro dirigentas ir pedagogas;

## Taip pat skaitykite
* Leonas
TGM23

**TGM23** () – sovietinis triašis šilumvežis, manevrinis lokomotyvas, gamintas nuo 1962 m. Muromo šilumvežių gamykloje. Turėjo keletą skirtingų modifikacijų. Galingumas siekia 400–500 arklio jėgų.

## Istorija

Nors pirmasis bandomasis modelis sukurtas 1960 m., bet serijinė gamyba pradėta 1962 m. Lietuvoje naudojamas bent nuo 1971 m. Gamintas iki 1976 m., iš viso pagaminta beveik 3000 vienetų.

## Šaltiniai
Actekos stadionas

**Actekos stadionas** () – futbolo stadionas Meksiko mieste, Kojoakano rajone. Didžiausias stadionas Lotynų Amerikoje, 8-asis pagal dydį futbolo stadionas pasaulyje. Futbolo klubo Club América ir  namų arena. Pastatytas 2200 metrų virš jūros lygio aukštyje.

## Istorija

Stadionas pradėtas statyti 1961 m., jam vardas išrinktas viešajame konkurse, kuriame galėjo dalyvauti visos Meksikos futbolo gerbėjai, o nugalėtojas įgijo teisę gauti dvi žiūrovų vietas 99 metams. Stadionas pastatytas 1968 m. olimpinėms žaidynėms ir 1970 m. pasaulio futbolo pirmenybėms, tuo metu jame tilpo per 100 tūkstančių žiūrovų, įrengta moderni apšvietimo sistema.

Stadionas iškilmingai atidarytas 1966 m. gegužės 29 d. rungtynėmis tarp Club América ir Torino FC klubų, kurios baigėsi 2–2, o pirmąjį smūgį atliko Meksikos prezidentas Gustavo Díaz Ordaz. Čia taip pat vyko 1986 m. pasaulio futbolo čempionatas ir jo finalas, vyks 2026 m. pasaulio čempionato rungtynės (tarp jų ir atidarymo). Pastarajam čempionatui stadionas rekonstruojamas, todėl planuojamas atidaryti 2026 m. pavasarį.

Stadione yra koncertavę Michael Jackson, U2, Paul McCartney, Elton John ir kiti atlikėjai, su tikinčiaisiais susitiko popiežius Jonas Paulius II.

## Šaltiniai
Chalisko stadionas

**Chalisko stadionas** () – futbolo stadionas Meksikos mieste Gvadalacharoje, pavadintas pagal Chalisko valstiją, kurioje yra pastatytas. Klubo Atlas FC namų arena.

## Istorija

Stadionas pradėtas statyti 1952 m., atidarytas 1960 m. sausio 31 d. Čia vyko 1970 m. pasaulio futbolo čempionatas ir 1986 m. pasaulio futbolo čempionatas, taip pat 1999 m. FIFA konfederacijų taurė. 1999 m. stadionas renovuotas.

## Šaltiniai
Leono stadionas

**Leono stadionas** () – futbolo stadionas Meksikos mieste Leone, vietos klubo Club León namų arena. Dar vadinamas ***Camp Nou*** vardu.

## Istorija

Stadionas pradėtas statyti 1965 m., atidarytas 1967 m. kovo 1 d. rungtynėmis tarp brazilų Santos Futebol Clube ir argentiniečių River Plate komandų. Stadione vyko kai kurios 1968 m. Meksiko olimpiados futbolo rungtynės, 1970 m. pasaulio futbolo čempionatas ir 1986 m. pasaulio futbolo čempionatas.

## Šaltiniai
Kuautemoko stadionas

**Kuautemoko stadionas** () – futbolo stadionas Meksikos mieste Puebloje, komandos Club Puebla namų arena. Pavadintas pagal „Cuauhtémoc-Moctezuma“ bendrovę, kuri finansavo didžiąją dalį statybos lėšų, bet ne pagal paskutiniojo actekų karaliaus Kuautemoko vardą.

## Istorija

Stadionas pradėtas statyti 1967 m., atidarytas 1968 m. spalio 6 d. (savaitė prieš atidarant Meksiko olimpines žaidynes). Čia vyko 1968 m. olimpiados keletas rungtynių, taip pat 1970 m. pasaulio futbolo čempionatas ir 1986 m. pasaulio futbolo čempionatas.

## Šaltiniai
Nemesio Díez stadionas

**Nemesio Díez stadionas** () – futbolo stadionas Meksikos mieste Tolukoje, klubo Deportivo Toluca namų arena. 2000 m. pavadintas buvusio šio klubo prezidento Nemesio Díez Riega (1909–2000) garbei.

## Istorija

Stadionas pradėtas atidarytas 1954 m. rugpjūčio 8 d. rungtynėmis tarp Deportivo Toluca ir jugoslavų Dinamo Zagreb, kurias 4–1 laimėjo svečiai. Čia vyko 1970 m. pasaulio futbolo čempionatas ir 1986 m. pasaulio futbolo čempionatas. 2015–2017 m. stadionas renovuotas.

Stadionas ne kartą keitė vardus: Club Deportivo Toluca (1954–1955), Héctor Barraza (1956–1958), Luis Gutiérrez Dosal (1959–1969), Toluca 70 (1970–1985), Toluca 70–86 (1986–2000).

## Šaltiniai
Delphine Cascarino

**Delfinė Kaskarino** (*Delphine Cascarino*, g. 1997 m. vasario 5 d.) – Prancūzijos futbolininkė, saugė, puolėja. Atstovavo Prancūzijos jaunių, jaunimo, nacionalinei bei olimpinei rinktinėms.

## Karjera
2015–2024 m. atstovavo Olympique Lyonnais Féminin. Daugkartinė Prancūzijos čempionė ir UEFA moterų čempionių lygos laimėtoja.

2024 m. liepos 24 d. persikėlė į San Diego Wave (JAV).

## Rinktinė
Nuo 2016 m. atstovavo Prancūzijos nacionalinei rinktinei. Debiutavo rungtynėse prieš Angliją. 2024 m. olimpinių žaidynių dalyvė.

## Pasiekimai

### Prancūzijoje
;  D1 Féminine/Première Ligue
*  **Prancūzijos čempionės (8):** 2015–2016, 2016–2017, 2017–2018, 2018–2019, 2019–2020, 2021–2022, 2022–2023, 2023–2024 m.
;  **Prancūzijos moterų futbolo taurė:**
*  **Laimėtojos (5):** 2016, 2017, 2019, 2020, 2023 m.

### Europoje
;  **[[UEFA moterų čempionių lyga|UEFA čempionių lyga]]:**
* **Čempionė (8):** 2016, 2017, 2018, 2019, 2020, 2022 m.

## Išnašos

## Nuorodos
* SOCCERWAY
* SOCCERDONNA
* Globalsportsarchive
* statsfootofeminin.fr
* sandiegowavefc.com
2025 m. Ýokary Liga

**2025 m. [[Ýokary Liga]]** – aukščiausioji Turkmėnijos futbolo lyga. Sezonas prasidėjo 2025 m. kovo 4 d., o baigėsi 2025 m. gruodžio 15 d. Varžėsi 8 komandos.

## Turnyrinė padėtis
; Galutinė komandų rikiuotė
* Arkadag FK tapo šalies čempionais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Kathrine Møller Kühl

**Katerinė Moler Kiūl** (*Kathrine Møller Kühl*, g. 2003 m. liepos 5 d.) – Danijos futbolininkė, atraminė saugė. Atstovavo Danijos jaunių, jaunimo ir nacionalinėms rinktinėms.

## Karjera
Futbolą žaisti pradėjo Danijoje. Priklausė gimtojo miesto  Hileriodo Hillerød Fodbold klubui. 2018 m. persikėlė į FC Nordsjælland. Nuo 2019 m. žaidė klubo pagrindinėje komandoje. 2023 m. persikėlė į Arsenal (Anglija). 2024 m. nuomos pagrindais buvo perleista Everton (Anglija).

2025 m. sausio 18 d. oficialiai pranešta, kad pasirašyta dviejų metų sutartis su AS Roma (Italija).

## Rinktinės
Nuo 2021 m. rungtyniavo Danijos nacionaliėje rinktiėje.

## Pasiekimai
; su **Nordsjælland**
* **Danijos moterų futbolo taurė:** 2019–2020 m.

; su **Arsenal**
* **[[FA Women's League Cup]]:** 2022–2023 m.

## Šaltiniai

## Nuorodos
* Oficiali svetainė (AS Roma)
* SOCCERWAY (Apie žaidėją)
* FLASHSCORE 
* soccerdonna (Apie žaidėją)
* worldfootball.net (Apie žaidėją)
* Globalsportsarchive (Apie žaidėją)
Parko stadionas

**Parko stadionas** gali reikšti:
* Vokietijoje:
** Parko stadionas (Gelzenkirchenas),
** Tautos parko stadionas Hamburge;
* Parko stadionas (Kopenhaga) Danijoje.
Fátima Pinto

**Fatima Pinto** (; g. 1996 m. vasario 16 d. Funšalis, Portugalijoje) – profesionali portugalų futbolininkė, saugė.

## Karjera
2011 m. karjerą pradėjo Grupo Desportivo APEL. Nuo 2013 m. rungtyniavo Atlético Ouriense. Nuo 2014 m. priklausė Santa Teresa (Ispanija). 2016 m. vasarą grįžo į Portugaliją ir prisijungė prie „Sporting“ klubo. 2022 m. išvyko į Deportivo Alavés Gloriosas (Ispanija). 2023 m. grįžo į Sporting.

2025 m. pasirašė sutartį su RC Strasbourg Alsace (Prancūzija).

## Portugalijos rinktinė
Atstovavo Portugalijos WU-19 rinktinei. 2013 m. pakviesta į nacionalinė moterų rinktinę. 2018 m. rugpjūčio 30 d. pelnė savo pirmąjį įvartį atstovaudama nacionalinei komandai rungtynėse prieš Moldaviją.

## Laimėjimai
;  **Sporting**
* Campeonato Nacional Feminino: 2016–2017, 2017–2018
* Taça de Portugal: 2016–2017, 2017–2018
* Supertaça de Portugal: 2017

## Išnašos

## Nuorodos

* FPF svetainė
* SOCCERWAY
* FLASHSCORE
* SOCCERDONNA
* Globalsportsarchive
Parkstadion (Gelzenkirchenas)

**Parkstadion** – daugiafunkcis stadionas Gelzenkircheno mieste Vokietijoje. Buvusi klubo FC Schalke 04 namų arena, dabar tai jaunimo ir mėgėjų komandų stadionas.

Stadione yra koncertavę Michael Jackson, Rolling Stones, Pink Floyd.

## Istorija

1967 m. Gelzenkircheno miesto taryba nusprendė statyti naują miesto stadioną, siekiant pasiruošti 1974 m. pasaulio pirmenybėms. Stadionas atidarytas 1973 m. rugpjūčio 4 d. rungtynėmis tarp „Schalke“ ir Feyenoord Rotterdam klubų. Jame vyko 1974 m. pasaulio futbolo čempionatas ir 1988 m. Europos futbolo čempionatas. Stadionas talpino 65 tūkstančius žiūrovų.

2001 m. stadionas profesionalų varžyboms uždarytas, „Schalke“ persikėlė į Veltins areną. 2015–2020 m. stadionas įrengtas kaip mėgėjiškas stadionas, paliekant keletą mažesnių aikščių.

## Šaltiniai
Reino stadionas

**Reino stadionas** () – buvęs daugiafunkcis stadionas Diuseldorfo miesto šiaurės vakaruose (Vokietija), dešiniajame Reino upės krante. Buvusi klubo Fortuna Dusseldorf (1953–1970 ir 1972–2002 m.) namų arena.

## Istorija

Stadionas neoficialiai atidarytas 1925 m. rugsėjį, kai jame iškilmingą kalbą pasakė Vokietijos prezidentas Paul von Hindenburg. Oficialus atidarymas įvyko 1926 m. balandžio 18 d. rungtynėmis tarp  ir  rinktinių, kurias 4–2 laimėjo vokiečiai. 1942 m. stadionas imtas naudoti karo reikmėms, kol atlaisvintas sportui tik 1952 m.

Vokietijai ruošiantis 1974 m. pasaulio čempionatui, Reino stadionas 1968–1975 m. renovuotas. Jame vyko ne tik 1974 m. pasaulio futbolo čempionatas, bet ir 1988 m. Europos futbolo čempionatas. 2002 m. birželį stadionas uždarytas, o rudenį nugriautas susprogdinant.

Netoliese 2004 m. atidarytas naujas LTU stadionas.

## Šaltiniai
Tivolis

**Tivolis** gali reikšti įvairius objektus skirtingose šalyse:

* Tivolis, miestas Italijoje;
* Tivolio sodai, pramogų parkas Kopenhagoje;
* stadionai:
** Tivolio stadionas (Tirolis) Austrijoje,
** Tivolio stadionas (Achenas) Vokietijoje.
Slapioji šiurpenė

**Slapioji šiurpenė** (*Isognomostoma isognomostomos*) – nedidelė sausumos sraigė, priklausanti sraiginių šeimai. Paplitusi Europoje, Lietuvoje įrašyta į Raudonąją knygą, saugoma.

## Išvaizda

Kriauklė nedidelė, gana plokščia, apie 7–11 mm pločio ir 4–7 mm aukščio, rusvai rudos spalvos, turinti 4–5 vijas. Kriauklės paviršius padengtas trumpais šereliais, kurie pas senesnes sraiges gali būti nusitrynę. Landa į išorę išlenktais kraštais, turinti du kauburėlius (dantukus). Sraigės kūno viršus tamsus, pado apačia šviesesnė.

## Biologija

Gyvena iki penkerių metų, subręsta antraisiais metais. Kiaušinėlius deda vasaros pirmaisiais mėnesiais, jaunikliai išsirita rugpjūtį. Maitinasi yrančia mediena, grybais. Žiemoja įsikasdamos į paklotę.

## Buveinės

Gyvena rėvuotuose ūksminguose miškuose, drėgnoje paklotėje tarp akmenų, nuvirtusių tręštančių medžių. Aptinkama daugiausiai ten, kur vyksta natūrali medžių kaita, nevykdomi kirtimai.

## Paplitimas

Paplitusi Vidurio, Vakarų ir Rytų Europoje. Izoliuotos populiacijos aptinkamos Belgijoje, Lenkijoje, Vokietijoje, Latvijoje ir kitose šalyse. Lietuvoje reta saugoma rūšis, nuo 2019 m. priskirta EN kategorijai. 

## Galerija

Escargot poilu, profil.JPG
Isognomostoma isognomostomos Central Bohemia 3.jpg
Isognomostoma isognomostomos22.JPG
Isognomostoma isognomostomos (MNHN-IM-2010-13169).jpeg


## Šaltiniai
Kuautemokas

**Kuautemokas** () arba **Kuautemocinas** (*Cuauhtemotzín*, ~1494/95 – 1521/26 m.) – vienuoliktasis ir paskutinis Actekų imperijos valdovas (tlatoanis), valdęs 1520–1521 m., Montesumos II sūnėnas ir žentas.

Gimė valdovui Auicotliui. Apie gyvenimą iki tampant imperatoriumi nieko nežinoma. Kuautemokas išrinktas tlatoaniu ispanams veržiantis į Actekų imperiją, žuvus į nelaisvę paimto valdovo Montesumos II įpėdiniui Kuitlauakui. Nepakluso ispanų nelaisvėje esančio Montesumos raginimui nesipriešinti: įsakė ant rūmų sienos stovintį ir liepiantį nutraukti kovą Montesumą užmėtyti akmenimis, miestą – sutvirtinti užtvaromis, įtvirtinimais, trukdančiais veržtis ispanų raiteliams. Kuautemokas su savo pajėgomis buvo priverstas trauktis nuo ispanų ir jų sąjungininkų, o paskui išgyventi 4 mėnesius trukusią sostinės Tenočtitlano apgultį, per kurią konkistadorai sunaikino beveik visą miestą.

Galiausiai konkistadorai, vadovaujami Ernano Korteso užėmė Tenočtitlaną, ir Kuautemokas buvo suimtas. Jis prašėsi būti nužudomas, bet Kortesas gyrė valdovą už narsą ir įkalino oriomis sąlygomis. Visgi, ispanai vėliau pradėjo kankinti Kuautemoką, siekdami sužinoti, kur paslėpti actekų turtai, tačiau actekų imperatorius nieko neišdavė. Vėliau Kortesas surengė žygį į Hondūrą, ir baimindamasis, kad Kuautemokas likęs Meksikoje, gali surengti sukilimą, pasiėmė jį su savimi. Kelionės metu majų mieste Icamkanake pakartas esą dėl to, kad su kitais indėnų didžiūnais rengė sąmokslą nužudyti Kortesą.

1949 m. paskelbta, kad rasti Kuautemoko palaikai, bet vėlesnių tyrimų duomenys tai paneigė.

Kuautemokas – Meksikoje laikomas nacionaliniu didvyriu, kovos prieš ispanų kolonistus simboliu. Jo vardu vadinamos gatvės, gyvenvietės, tai ir meksikiečiams suteikiamas vardas, Kuautemokui skirta daug paminklų, jis vaizduojamas ant Meksikos peso.

## Šaltiniai
TGM4

**TGM4** ( – *Тепловоз с Гидропередачей Маневровый тип 4*) – sovietinis keturašis šilumvežis, manevrinis lokomotyvas, gamintas 1971–1989 m. Liudinovo šilumvežių gamykloje. Turėjo keletą modifikacijų, pagaminta apie 3500 vienetų.

## Istorija

TGM4 modelis sukurtas TGM3 pagrindu.
Pradėti gaminti 1971 m. Lietuvoje eksploatuoti bent nuo 1975 m., daugiausia įmonių geležinkeliuose.

## Šaltiniai
A. Šaniavskio Maskvos liaudies universitetas

**A. Šaniavskio Maskvos liaudies universitetas** () – Maskvos liaudies  universitetas, 1908 m. įkurtas aukso kasybos filantropo Alfonso Šaniavskio lėšomis. Universitetas 1918 m. po Rusijos revoliucijos nacionalizuotas ir sujungtas su Rusijos valstybiniu humanitariniu universitetu.

Po daugelio metų biurokratinių ginčų tarp aukso kasybos magnato A. Šaniavskio našlės Lidijos ir Maskvos miesto, universitetas oficialiai įkurtas 1908 m. spalio 2 d. Universitetas siekė kiekvienam suteikti išsilavinimą visose mokslo srityse. Miestui vadovavo patikėtinių taryba, kurios pusę skyrė miesto dūma. Pirmąjį semestrą mokėsi 400 studentų, o 1912 m. jų buvo jau 3600. Miesto taryba universiteto pastatą Miusų aikštėje atidarė 1911 m. liepos 21 d. Jame buvo 23 klasės, du amfiteatrai, kuriuose tilpo po 200 studentų, ir dar vienas amfiteatras, skirtas 600 studentų. Universitete dėstė A. Kizeveteris, A. Čajanovas, M. Bogoslavskis, J. Gotjė, M. Pavlova, N. Kolcovas ir kiti. Dauguma pirmųjų profesorių atėjo iš Maskvos valstybinio universiteto, iš jo pasitraukę dėl Levo Kaso kaltės. Universitetas tapo 1917 m. revoliucijos studentų organizacijų centru. 1918 m. universitetas buvo uždarytas, o iš patikėtinių valdžią perėmė Liaudies švietimo komisariatas. 1919 m. universitetas tapo Maskvos valstybinio universiteto dalimi.

## Išnašos
ČME3

**ČME3** () – šešiaašis šilumvežis, manevrinis lokomotyvas, skirtas keleiviniams traukiniams tempti. Gamintas 1963–1994 m. ČKD gamykloje (Čekoslovakija, nuo 1993 m. Čekija), eksploatuotas buvusios TSRS teritorijoje, taip pat ir Lietuvoje, kitose socialistinėse šalyse. Tai vienas masiškiausių manevrinių šilumvežių pasaulyje, kurio pagaminta per 7000 vienetų, šalia pagrindinio modelio buvo T, E, M modifikacijos.

## Istorija

Pradėtas gaminti 1963 m. ČKD gamykloje kaip ČME2 modelio patobulinimas, dvigubai padidinant dyzelinio variklio galingumą. Pirmieji vienetai pateko į Maskvą.

## Šaltiniai
Talino senamiestis

**Talino senamiestis** () – senamiestis Estijos sostinėje Taline. Tai seniausia miesto dalis. Užima 113 ha plotą. Talino senamiestis išsaugojo Viduramžių stilių ir susiformavo kaip vienas Hanzos sąjungos centrų XIII–XVI a. Išliko nepakitęs nuo pat XIII a. išplanavimo. 

1997 m. Talino senamiestis buvo įtrauktas į UNESCO pasaulio paveldo sąrašą. Senamiestį supa XIII a. pastatyta Talino gynybinė siena.

Viršutinė senamiesčio dalis, vadinama Tompėja, su pilimi ir katedra visada buvo šalies administracinis centras (esantis apie 20–30 m aukščiau nei kita miesto dalis), o žemesnioji miesto dalis išsaugojo viduramžių urbanistinį stilių su siauromis vingiuotomis gatvelėmis, iš kurių daugelis išlaikė savo istorinius pavadinimus, ir visuomeniniais bei miestiečių pastatais, įskaitant miesto gynybinę sieną, rotušę, vaistinę, bažnyčias, vienuolynus, pirklių ir amatininkų gildijas, bei pirklių namų architektūrą, išlikusią iki šiol.

Pagrindiniai Talino senamiesčio pastatai buvo pastatyti XIII–XVI a.

II pasaulinio karo metu, kai Nacistinė Vokietija buvo užėmusi miestą 1941–1944 m., Talinas smarkiai bombarduotas Sovietų Sąjungos karinių oro pajėgų. Vienas didžiausių šio meto bombardavimų įvyko 1944 m. kovo 9–10 d., kai ant miesto buvo numesta apie 1000 bombų. Įvykio metu susprogdinta apie 10 proc. Talino senamiesčio pastatų (tuo pačiu apie 20 proc. viso miesto pastatų), šimtai žmonių žuvo, apie 20 000 žmonių palikta be namų.

## Galerija

Tallinna vanalinn päikesetõusu ajal.jpg|Talino senamiesčio panorama
Tornide väljak 2014.jpg|Talino gynybinės sienos dalis
Tallinn old town model.jpg|Talino senamiesčio maketas
TLA 1465 1 973 Varemetes Harju tänav, vasakul Kuld Lõvi varemed 1944.jpg|Talino senamiesčio bombardavimas 1944 m.


## Šaltiniai
Adomas Stanislovas Krasinskis

**Adomas Stanislovas Krasinskis** (1810 m. gruodžio 24 d. Velničiai – 1891 m. gegužės 9 d. Krokuva) – Vilniaus vyskupas 1858–1883 m., rašytojas, poetas, filologas. Vienuolis pijoras.

## Biografija
Gimė Velničiuose netoli Rivnės. Studijavo teologiją Vilniuje, mokytojavo Ukmergės pijorų kolegijoje, Liubašavoje prie Bresto ir Sankt Peterburge. Nuo 1838 m. buvo Vilniaus katedros pamokslininkas, nuo 1842 m. – Giedraičių klebonas. Nuo 1853 m. Vilniaus kapitulos kanauninkas.

1858 m. rugsėjo 27 d. tapo Vilniaus vyskupu. 1861 m. parašė ganytojišką laišką tikintiesiems, du prieš baudžiavą nukreiptus laiškus (1860 ir 1861 m.), pasisakė prieš 1863 m. sukilimą, bet ir kreipėsi į Vilniaus generalgubernatorių Michailą Muravjovą dėl represijų prieš sukilėlius nutraukimo. 1863 m. Rusijos valdžios suimtas ir ištremtas į Viatką, 1882 m. buvo nuvykęs į Romą, atsisakė Vilniaus vyskupo pareigų 1883 m. kovo 15 d. 1883 m. persikėlė į Krokuvą, kur ir mirė.

## Šaltiniai
Čelsis (Londonas)

**Čelsis** () – Londono miesto dalis, įsikūrusi 4 km į pietvakarius nuo Čaring Kroso sankryžos, šiauriniame Temzės krante. Garsėja Chelsea FC klubu, kuris įsikūręs gretimame Fulame. Čelsyje yra senoji karališkoji ligoninė (joje vyksta kasmetinė gėlių paroda), Čelsio vaistinės sodas, nacionalinis armijos muziejus, Čelsio meno ir dizaino kolegija, karališkoji karo medicinos kolegija.

## Istorija

Minimas nuo 787 m., kai čia buvo susirinkęs sinodas. Pagrindinė *King's Road* gatvė pavadinta XVII a. karaliaus Karolio II garbei. Iki 1830 m. buvo privati Anglijos karaliaus nuosavybė. 1965 m. prijungtas prie Londono.

## Gyventojai

Čelsyje yra gyvenę daug įžymybių – politikė Margaret Thatcher, dainininkai Bryan Adams, Mick Jagger, Bob Marley, Kylie Minogue, šokėja Isadora Duncan, mokslininkas Bertrand Russell, rašytojai Jonathan Swift, Oscar Wilde, Mark Twain.

## Šaltiniai
Čelsis

**Čelsis** () gali reikšti:
* Londono priemiestis;
* Chelsea FC, Londono futbolo klubas;
* Kanados miestas Kvebeke;
Baiša

**Baiša** ( 'žemutinė') arba **Baiša Pombalina** – Lisabonos istorinio centro dalis. Išsidėsčiusi tarp Alfamos rytuose, Bairo Alto vakaruose ir Težo krantinės pietuose. Vienas svarbiausių turistinių ir istorinių miesto rajonų. Administraciškai patenka į Santa Marija Majoro administracinę parapiją.

Baiša visiškai naujai perstatyta po pražūtingo 1755 m. Lisabonos žemės drebėjimo. Portugalijos ministrui pirmininkui Markizui de Pombaliui prižiūrint, šis rajonas atstatytas pagal Švietimo amžiaus architektūros principus, čia vienos pirmųjų pasaulyje pritaikytos technologijos, didinančios pastatų atsparumą žemės drebėjimams (vadinamoji gajola arba Pombalio narvas – medinis karkasas, padedantis paskirstyti žemės drebėjimo metu pastatui tenkančią apkrovą). Gausu neoklasikinės ir *[[Art Deco]]* architektūros pavyzdžių.

Baiša driekiasi tarp dviejų svarbiausių miesto aikščių – Rosijo aikštės šiaurėje ir Rinkos aikštės pietuose. Jas jungia lygiagrečių gatvių tinklas – gatvės pavadintos daugiausia amatininkų garbei (batsiuvių – *Sapateiros*, auksakalių – *Douradores*, cirkininkų – *correiros*, drabužininkų – *fanqueiros*). Centrinė Auguštos gatvė jungia abi aikštes ir eina per Auguštos gatvės arką. Nuo Rosijo aikštės Laisvės prospektas driekiasi link vieno svarbiausių Lisabonos transporto mazgų – Markizo de Pombalio aikštės. Kitos svarbesnės Baišos aikštės – Restauratorių, Figeiros. Šalia Rosijo aikštės yra Šv. Dominyko bažnyčia, o vakaruose – per drebėjimą sugriuvęs ir neatstatytas Šv. Karmelio (Karmo) vienuolynas.

Baišoje gausu restoranų, viešbučių, suvenyrų krautuvių. Rajoną aptarnauja Lisabonos Rosijo geležinkelio stotis, yra Rosijo ir Baišos-Šiado metro stotys.


Aerial view of Augusta Street, Lisbon (50644280948).jpg|Baišos reginys
Lisboa-Day2-21 (33819133400).jpg|Auguštos gatvė
Rigardo al la placo Rossio (Lisbono) 001.jpg|Rosijo aikštė
Baixa Pombalina 33852-Lisbon (36128680341).jpg|Figeiros aikštė



## Šaltiniai